Eigo Siimu 
Sanitex OÜ 
Graniidi tee 1
75310 Harju maakond
eigo.s@sanitex.eu	

09.05.2024 nr 2-14/24/2151-1	

Leppetrahvi nõue

Riigi Kaitseinvesteeringute Keskus, registrikood 70009764, aadress Järve 34a, 11314 Tallinn (edaspidi nimetatud ostja) ja  Sanitex OÜ, registrikood 11931003, aadress Graniidi tee 1, Rae küla, Rae vald, Harju maakond 75310 (edaspidi nimetatud müüja) (edaspidi eraldi ja üksikult nimetatud pool ning koos ja ühiselt nimetatud pooled), sõlmisid dünaamilise hankesüsteemi (viitenumber 238377) „Toiduained” seotud hanke (viitenumber 247365) tulemusena 04.04.2022 hankelepingu nr 2-2/22/187-1 (edaspidi nimetatud leping), mille alusel ja milles sätestatud tingimustel, kohustub müüja andma ostjale üle külmutatud tooteid koos transpordiga (edaspidi kaup).

Lepingu lisa 2 tehnilise kirjelduse punkti 2.1.3 kohaselt peab ostjale üle antav kaup olema kasutuskõlblik, see tähendab kaup ei tohi olla riknenud. Sama lisa punkti 7.3 kohaselt teavitatakse müüjat ühe tööpäeva jooksul kirjalikult kauba lepingutingimustele mittevastavusest ning punkti 7.4 kohaselt tagastatakse defektiga kaup koos kirjaliku pretensiooniga, mille järgselt on müüja kohustatud vastavalt ostja nõudmisele vahetama tingimustele mittevastava kauba omal kulul ümber tingimustele vastava kauba vastu ostja määratud mõistliku tähtaja jooksul (p 7.4.1). Samuti sätestab lepingu punkt 2.16, et kui ostjale üle antav kaup ei vasta lepingutingimustele, on ostjal õigus nõuda müüjalt mittevastava kauba asendamist lepingutingimustele vastava kaubaga.

03.04.2024 leidis ostja, et müüja on tarninud hallitavad friikartulid (pilt lisa 1), mis ei vasta lepingus sätestatud tingimustele (tehnilise kirjelduse punkt 2.1.3). Ostja andis mittekvaliteetsest kaubast  müüjale e-kirja teel teada 03.04.2024 (kiri lisa 3). Müüjale tagastati mittekvaliteetne kaup 04.04.2024 koguses 1118 pakki, kokku 2795 kg. Käesoleva nõude koostamise hetkeni ei ole müüja ostja poolt 04.04.2024 tagastatud kaupa lepingutingimustele vastava kaubaga asendanud. Seega rikub müüja lepingut vastavalt lepingu punktile 2.16 ning tehnilise kirjelduse punktile 7.4.1. 

08.04.2024 tarnis müüja ostjale saatelehega QSN0106004 225 pakki lepingu tingimustele mittevastavaid friikartuleid ehk sama kaupa, mis müüjale 04.04.2024 tagastati. 

12.04.2024 tarnis müüja ostjale uuesti saatelehega QSN0106519 225 pakki lepingu tingimustele mittevastavaid friikartuleid ehk kaupa, mis müüjale 04.04.2024 tagastati.

Ostja märgib, et märgistas eelnevalt kirjeldatud lepingu tingimustele mittevastava kauba siltidega „probleemne tooraine“ (pilt lisa 2) juba 04.04.2024 kaupa esmakordselt müüjale tagastades. Müüja tarnis 12.04.2024 ostjale kauba, millel oli eelnevalt kirjeldatud ostja märgistus. Seega tarnis müüja ostjale 12.04.2024 juba teist korda ostja poolt eelnevalt tagastatud lepingu tingimustele mittevastavat kaupa.

Lepingu punkti 5.4 kohaselt on ostjal õigus nõuda müüjalt leppetrahvi 5% kogu hankelepingu objektiks oleva kauba maksumusest, kuid mitte vähem kui 100 eurot, kui müüja rikub muud lepingujärgset kohustust kui kohustus, mille rikkumise eest on leppetrahv ette nähtud punktis 2.12.

Ostja on müüja rikkumisi käesoleva kirjaga kirjeldanud. Kuivõrd ostja on korduvalt andnud müüjale võimaluse lepingu tingimustele mittevastav kaup asendada lepingu tingimustele vastava kaubaga ning müüja seda käesoleva kirja koostamise hetkeni teinud ei ole, kasutab ostja talle lepingu punktis 5.4 ettenähtud õigust ning rakendab müüja suhtes leppetrahvi 1 % ulatuses kogu hankelepingu objektiks oleva kauba maksumusest. Hankelepingu objektiks oleva kauba maksumus on peale 29.08.2023 
nr 2-2/23/187-2 hankelepingu muudatuse jõustumist 514548,46 eurot käibemaksuta, millest 1 % on 5145,50 eurot käibemaksuta. 

Ostja on esitanud leppetrahvi nõude tähtaegselt vastavalt lepingu lisa 3 üldtingimuste punktile 4.1. 

Leppetrahv tuleb tasuda 30 (kolmekümne) päeva jooksul leppetrahvi nõude esitamisest (lisa 3 üldtingimused punkt 4.5).

Rekvisiidid, kuhu tasuda leppetrahv summas 5145,50 eurot:

•	makse saaja Rahandusministeerium;
•	viitenumber (kohustuslik): 2800048972;
•	pangakonto SEB EE891010220034796011,
                       SWEDBANK EE932200221023778606;
•	selgitusse märkida Leppetrahvi nõue hankelepingu nr 2-2/22/187 alusel.

Lugupidamisega

(allkirjastatud digitaalselt)

Ats Janno 
projektibüroo juht 
hangete osakonna juhataja ülesannetes